Pindleppemärk

Pindleppemärk ehk pindalaline leppemärk on mõõtkavaline leppemärk, mis võimaldab kaardi põhjal määrata kujutatud nähtuste pikkust, laiust, ümbermõõtu ja pindala.Roosaare, R., Mõisja, K., Aunap, R. (2019). Geoinformaatika: õpik kõrgkoolidele. Tartu: Tartu Ülikooli Kirjastus, lk 589.

Pindleppemärkidega tähistatakse suuri pindu ja maastikutüüpe, nt metsi, veekogusid, lagendikke, soid ja hoonestatud alasid. Nende kujutamiseks on kasutusel neli peamist värvi: roheline, mis tähistab metsaalasid, sinine, mis tähistab vett, pruun, mis tähistab reljeefi, ja valge, mis tähistab lagendikke. Inimtegevusega seotud objekte kujutatakse lisaks musta ja punasega.Noored Kotkad (s. a.). Noorte Kotkaste III järk. https://www.opiq.ee/kit/402/chapter/21560

Pindleppemärkidel põhinevad näiteks tunnustausta meetod, areaalide meetod, horopleetiline meetod.Roosaare, R., Mõisja, K., Aunap, R. (2019). Geoinformaatika: õpik kõrgkoolidele. Tartu: Tartu Ülikooli Kirjastus, lk 620.

 Vaata ka 

 Joonleppemärk
 Punktleppemärk

 Viited 

Kategooria:Kartograafia